ELŐTERJESZTÉS

a képviselő-testület 2021. június 29-i ülésére

Tárgy: Falunap megrendezése

Előterjesztő: Schmatovichné Radits Klaudia közművelődési szakember

Tisztelt Képviselő-testület!

Az idei évben szeretnénk egy Falunapot szervezni július hónapban. A szervezési munkálatok már elkezdődtek. Szeretném tájékoztatni a képviselő-testületet a várható programokról, illetve kérem anyagi támogatásukat, hogy a programok minél magasabb színvonalúak legyenek. Várom további ötletüket, felajánlásaikat.

A programot július 23-ára, péntek délutánra tervezzük. Helyszín a focipálya és környéke. Kezdés 16 óra, kocsma kupa, főzőverseny, gyermek programok, bábszínház.

Mivel Szt Kristóf ünnepe vasárnap lesz, így a Falubusz szentelését is 23-ára terveztük, amit szeretnénk szélesebb körbe kiterjeszteni. Aki szeretné megszenteltethetné gépjárművét, kerékpárját. Ezt szeretnék a Templom utca egészére kiterjeszteni.

Az esti program Nosztalgia disco lenne. Szeretnénk egy mulatós sztár fellépőt meghívni a rendezvényre. Sajnos a Gyermek nap immár második éve elmaradt a településen, szeretnénk a falu gyermekeinek ajándékkal kedveskedni.

A pontos költségvetést, csak abban az esetben tudom elkészíteni, ha a Tisztelt Képviselő-testület hozzájárul a program szervezéséhez. Előzetes kalkulációk alapján a program tervezett költsége : 600.000Ft.

Kérem szíveskedjenek támogatni a program szervezését.

Bezenye, 2021. június 24.

Schmatovichné Radits Klaudia s.k.

közművelődési szakember

Határozati javaslat:

Bezenye Községi Önkormányzat Képviselő-testülete támogatja a Falunap megszervezését 2021. július 23-án.

A falunapi programokra 600.000 Ft-ot biztosít 2021. évi költségvetéséből.

Felelős: Schmatovichné Radits Klauda közművelődési szakember

Határidő: 2021. július 23.