ELŐTERJESZTÉS

a képviselő-testület 2021. június 29-i ülésére

Tárgy: Tájház felújítási program keretében hozott döntések utólagos jóváhagyása Előterjesztő: Márkus Erika polgármester

Tisztelt Képviselő-testület!

12/2021. (III.10.) polgármesteri határozattal Bezenye Községi Önkormányzat Képviselő-testülete nevében pályázatot nyújtottunk be a Bezenyei Tájház (9223 Bezenye, Ady Endre utca 11. szám alatti ( 482 hrsz-ú) ingatlan felújítására a **népi építészeti program keretében a népi építészeti értékek megújulását támogató szakmai előkészítésre, a Teleki László Alapítványon** keresztül.

A Teleki László Alapítvány a Bíráló Bizottság javaslatára támogatási kérelmünket támogatta, 1.346.936 Ft összegben, mely a támogatási szerződésben meghatározott feltételekkel vissza nem térítendő támogatásként kerül kifizetésre. A vállalt önerő 20 %, azaz 336.734.- Ft.

A támogatási összegből az alábbi előkészítő dokumentumokat kell elkészíttetni:

1. Építéstörténeti dokumentáció és értékleltár
2. Faanyagvédelmi szakvélemény
3. Épületdiagnosztikai szakvélemény
4. Statikai szakvélemény
5. Tervdokumentáció

Fenti dokumentációk elkészítésére árajánlatokat kértünk. Az előzetes egyeztetések alapján a statikai vélemény elkészítésére nem kellett 3 árajánlatot kérni, mivel az ajánlati összeg nem haladta meg a beszerzési szabályzatban rögzített 200.000 Ft-os értékhatárt. A hatályos beszerzési szabályzat alapján a többi dokumentum elkészítésére ajánlatokat kértünk. A beérkezett árajánlatok a következők voltak:

**Építéstörténeti dokumentáció és értékleltár**

|  |  |
| --- | --- |
| Erős Erika műemlékvédelmi szakmérnök | 381.000.- Ft |
| Mezősiné Fábián Edit építész vezető tervező | 395.000.- Ft |
| GMS Építész Iroda Kft. | 495.300.- Ft |
| Iso-Média Mérnökiroda Tervező Kft. | 528.320.- Ft |

**Faanyagvédelmi szakvélemény**

|  |  |
| --- | --- |
| Házicincér Faanyagvédelmi Mérnöki Társulás | 495.000.- Ft |
| Pannon-Protect Kft. | 431.800.- Ft |
| Bánky László faanyagvédelmi szakértő | 230.000.- Ft |

**Épületdiagnosztikai szakvélemény**

|  |  |
| --- | --- |
| ISO-MÉDIA Mérnökiroda Tervező Kft. Győr | 528.320.- Ft |
| Köves Attila egyéni vállalkozó Szolnok | 550.000.- Ft |
| Barattáné Zámbó Ágnes Zalaegerszeg | 540.000.- Ft |

**Statikai szakvélemény**

|  |  |
| --- | --- |
| **Pro Pervium Mérnöki Iroda** | 146.050.- Ft |

**Tervdokumentáció**

|  |  |
| --- | --- |
| Buzás Miklós építészmérnök, Győr | 250.000.- Ft |
| Optimum Term Kft. | 469.900.- Ft |
| Faragószék Kft. | 488.950.- Ft |

**Fenti árajánlatok tekintetében a döntést meghoztam, a nyertes ajánlattevők a következők:**

1. Építéstörténeti dokumentáció és értékleltár - Erős Erika
2. Faanyagvédelmi szakvélemény - Bánky László
3. Épületdiagnosztikai szakvélemény - ISO-MÉDIA Mérnökiroda Tervező Kft.
4. Statikai szakvélemény - Pro Pervium Mérnöki Iroda
5. Tervdokumentáció - Buzás Miklós

A döntés meghozatalát indokolta, hogy a támogatási szerződéssel támogatott tevékenységre (dokumentációk elkészítésének fizikai megvalósítására) előírt határidő: **2021. augusztus 31.** Ahhoz, hogy a tervek határidőre elkészüljenek, szükséges volt a megrendeléseket megtenni. Döntésemet a beszerzési szabályzat figyelembevételével hoztam meg, a legalacsonyabb ajánlat került elfogadásra.

A dokumentációk elkészítésére tett ajánlatok teljes költsége 1.535.370.- Ft. A pályázatban vállalt önerővel a költségek biztosíthatók.

A tájház felújítási pályázat várhatóan szeptemberben kerül kiírásra. A pályázaton való részvétel feltétele, hogy a fent említett dokumentumok rendelkezésre álljanak.

Kérem a T. Képviselő-testületet, hogy döntésemet utólagos jóváhagyással támogatni szíveskedjék.

**Határozati javaslat:**

Bezenye Községi Önkormányzat Képviselő-testülete utólagosan támogatja a polgármesternek a tájház felújítás előkészítő dokumentációinak elkészítése tárgyában hozott döntéseit a következők szerint:

Nyertes ajánlatok:

1. Építéstörténeti dokumentáció és értékleltár - Erős Erika
2. Faanyagvédelmi szakvélemény - Bánky László
3. Épületdiagnosztikai szakvélemény - ISO-MÉDIA Mérnökiroda Tervező Kft.
4. Statikai szakvélemény - Pro Pervium Mérnöki Iroda
5. Tervdokumentáció - Buzás Miklós

A Képviselő-testület felhatalmazza a polgármestert, hogy a nyertes ajánlattevőkkel a szerződést kösse meg.

Felelős: Márkus Erika polgármester

Határidő: 2021. július 5.

Bezenye, 2021. június 23.

Márkus Erika s.k.

polgármester