ELŐTERJESZTÉS

a képviselő-testület 2021. június 29-i ülésére

Tárgy: Csapadékvíz elvezetési terv készítésére javaslat

Előterjesztő: Márkus Erika kpolgármester

Tisztelt Képviselő-testület!

Bezenye Községi Önkormányzat célul tűzte ki a település közútjainak szilárd burkolattal való ellátását, melyet pályázati források bevonásával is tervezi megvalósítani.

Ezzel párhuzamosan meg kell oldani a legproblémásabb területek csapadékvíz elvezetését is.

Jelenlegi állapotban kevés kivételtől eltekintve a belterület felszíni vízelvezetése nem megoldott. Összefüggő, egységes elvezető rendszer nincs. Jelentős problémát okoz, hogy az egyetlen alkalmas befogadó a Rétárok, mely a domborzati vagy tulajdoni viszonyok miatt nem elérhető, befogadóként nem lehet számításba venni.

Ilyen terület többek között a Kossuth Lajos utcák és a Petőfi Sándor utca. Alkalmas befogadó az itt húzódó Rétárok lehetne, azonban ez a létesítmény csak magántulajdonban lévő ingatlan igénybevételével érhető el. A tulajdonos azonban ettől teljes mértékben elzárkózott.

A fenti területről lefolyó csapadékvíz a lejtésnek megfelelően a Petőfi S. utca legalacsonyabb pontja felé az 508/14 hrsz. ingatlanhoz gravitál. Erről a mélypontról a továbbvezetés nem lehetséges. Az itt kialakított szikkasztórendszer a Kossuth L. utcák vízelvezetésének megoldásával tehermentesíthető lenne.

Bezenye község talaja a Szigetközre jellemzően kavics, mely talajtípus szikkasztó képessége kiváló. Ezt kihasználva az utcák csapadékvíz elvezetését elhelyezését szikkasztó rendszerben javasoljuk megoldani. A burkolt út mellett földmedrű szikkasztó árkot kell kialakítani. Az 593 hrsz. terület (jelenleg játszótér) északi oldalén egy szikkasztó mezőt kell kialakítani. A fölmedret kulé kaviccsal lehet feltölteni, felette térburkolattal ellátott parkoló építhető.

A tervezési területre vízhozam adatok nem állnak rendelkezésre, ezért az elvezető rendszer hidraulikai méretezéséhez, ellenőrzéséhez a mértékadó vízhozamokat meg kellett határozni. Ezt az MI 10-455/2-1988 „Belterületi vízrendezés, csapadékvíz elvezető hálózat” méretezése műszaki irányelvekben foglaltak szerint lehet elvégezni. Meg kell határozni a létesítmények vízgyűjtő területét. Ezek után lehet meghatározni a vízgyűjtő területekről lefolyó vízhozam adatokat l/s vagy m3/s dimenzióban. Ezek alapján megállapítható a lefolyó víztömeg értéke is.

Szükséges továbbá a terület geodéziai felmérése, a közmű adatok beszerzése.

Fentiek ismeretében készíthető el a településrész vagy utca csapadékvíz elvezetés műszaki terve.

A műszaki terv felépítése:

- műszaki leírás

- átnézetes helyszínrajz

- részletes helyszínrajz

- hossz és keresztszelvények

- műtárgyrajzok

- költségvetés

A Kossuth L. utca II. utcára vonatkozó tervek elkészítésének költsége előreláthatóan 400.000-500.000.- Ft+ÁFA között alakulhat.

Ahhoz, hogy a Képviselő-testület útépítésbe tudjon kezdeni, szükséges a Kossuth L. utca II. szakaszára a csapadékvíz elvezetés műszaki tervének elkészítése.

A terv készítésére 3 árajánlatot kértünk, melyek a következők:

|  |  |
| --- | --- |
| Komáromi Vizitársulat |  |
| Aqualine Magyarország Kft. |  |
| AQUA + NATURA Bt. |  |

Kérem a T. Képviselő-testület döntését.

**Határozati javaslat:**

Bezenye Községi Önkormányzat Képviselő-testülete a Kossuth L. utca II. szakaszára a csapadékvíz elvezetés műszaki tervének elkészítésére beérkezett árajánlatok közül a beszerzési szabályzat szerinti legalacsonyabb árajánlatot adó, …………………………….. ajánlatát fogadja el.

A Képviselő-testület felhatalmazza a polgármestert a csapadékvíz elvezetési terv készítésére a szerződést kösse meg.

Felelős: Márkus Erika polgármester

Határidő: 2021. július 10.

Bezenye, 2021. június 23.

Márkus Erika s.k.

polgármester