ELŐTERJESZTÉS

a képviselő-testület 2021. június 29-i ülésére

Tárgy: Papréti fejlesztések

Előterjesztő: Márkus Erika polgármester

Tisztelt Képviselő-testület!

Az elmúlt évben elhatároztuk, hogy Paprét fejlesztésére a 2020-2021. évi költségvetésben forrást biztosítunk.

A tavalyi évben sor került a Papréti kultúrház festésére (társadalmi munkában), majd a parketta csiszolási, hézagolási, lakkozási munkáinak elvégzésére 351.890 Ft összegben.

Ebben az évben a településrészen működő civil szervezetek bevonásával felmértük, hogy milyen eszközökre lenne szükség a kultúrház mai igényeknek megfelelő berendezésére. Az igényeket összesítve az alábbi eszközök kerültek megrendelésre, leszállításra:

* 9 db party asztal
* 50 db rakásolható bordó szék
* 8 db ruhafogas
* 1 db MORA gáztüzhely
* 2 db zárható polcos szekrény

A papréti kultúrház főbejárata, valamint a hátsó bejáratának ajtócseréje lenne indokolt. Erre vonatkozóan előzetesen kaptunk árajánlatot, közel 600.000 értékben.

Szeretnénk a településrészen a harangláb melletti területen, mely a Bozoker Kft. tulajdonában van, játszóteret kialakítani. A játszótér kialakításához a tulajdonos hozzájárult. A játszótéren elhelyezni kívánt eszközök:

* hitaállvány 2 hintás, bontása, átalakítása, festése, telepítése az új helyre (2 db)
* Csúszda eszköz bontása, átalakítása, festése, telepítése az új helyre (1 db)
* Homokozó új, telepítéssel, homokkal 1 db
* Mérleghinta új, telepítéssel 1 db
* ütéscsillapító felület kialakítása 3 db eszköznél

A játszótér kialakítására kértünk 3 ajánlatot, melyek a következők:

|  |  |
| --- | --- |
| Vargáné Lőricz Lívia egyéni vállalkozó | 1.747.012.- Ft |
| Játéknap Kft. | 2.750.566.- Ft |
| Tóth Gábor egyéni vállalkozó | 1.987.677.- Ft |

A játszótér megvalósításának határideje: 2021. augusztus 20.

Kérem a képviselő-testület döntését!

Bezenye, 2021. június 23.

Márkus Erika s.k.

polgármester

1. **Határozati javaslat:**Bezenye Községi Önkormányzat Képviselő-testülete felhatalmazza a polgármestert, hogy a papréti kultúrház főbejáratának, valamint a hátsó bejáratának ajtócseréjét rendelje meg.  
     
   Felelős: Márkus Erika polgármester  
   Határidő: 2021. július 5.
2. **Határozati javaslat:**

Bezenye Községi Önkormányzat Képviselő-testülete a papréti játszótér kialakítására beérkezett árajánlatok közül a beszerzési szabályzat szerint a legalacsonyabb ajánlatot tevő, Vargáné Lőrincz Lívia egyéni vállalkozó ajánlatát fogadja el.  
  
Felhatalmazza a polgármestert, hogy a játszótér kialakítására a szerződést kösse meg.  
  
Felelős: Márkus Erika polgármester  
Határidő: 2021. július 10.