Előterjesztés

a képviselő-testület 2021. június 29-i ülésére

Tárgy: Bezenyei Százszorszép Óvoda vezetői álláshelyére érkezett pályázat elbírálása

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat nevében a polgármester 10/2021.(III.10.) határozatával döntött a Bezenyei Százszorszép Óvoda magasabb vezetői álláshelyének pályázati kiírásáról.

A pályázat a közalkalmazottak jogállásáról szóló 1992. évi XXXIII. törvény rendelkezéseinek és a nemzeti köznevelésről szóló 2011. évi CXC. törvény 67. §-ában foglaltaknak, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezéseinek megfelelően került kiírásra.

A magasabb vezetői álláshelyre Rábelné Bors Judit – aki jelenleg az intézmény megbízott vezetője - nyújtotta be pályázatát. A pályázat megfelel a pályázati kiírásban foglalt feltételeknek.

A pályáztatáshoz kapcsolódó eljárás lefolytatásra került az intézményben. A jogszabályokban megjelölt közreműködői körök a pályázat tartalmát megismerték és véleményezték. Tekintettel arra, hogy az Óvoda horvát nemzetiségű, a Bezenyei Horvát Helyi Nemzetiségi Önkormányzat véleményét is kikértük.

A Bíráló Bizottság 2021. június 16-án tartott ülésén hallgatta meg a pályázót és egyhangúlag támogatja a pályázó vezetői megbízását.

Az intézményvezetői pályázat megtekinthető a Hivatalban.

Kérem a Tisztelt Képviselő-testületet a határozati javaslat elfogadására.

Határozati javaslat:

**…/2021.(VI.29.) határozat**

Bezenye Községi Önkormányzat Képviselő-testülete megbízza **Rábelné Bors Juditot** (Bezenye, Jókai u. 21.) a Bezenyei Százszorszép Óvoda magasabb vezetői feladatainak ellátásával 2021. augusztus 1-jétől 2026. július 31-ig terjedő határozott időre. Illetményét az alábbiak szerint állapítja meg:

Garantált illetmény: 319.725.- Ft

Szakmai pótlék (10 %) 31.972.- Ft

Nemzetiségi pótlék: 54.810.- Ft

Intézményvezetői pótlék: 109.620.- Ft

Összes illetmény: 516.127.- Ft

A Képviselő-testület felkéri a Polgármestert, hogy gondoskodjék a kinevezési okirat elkészítéséről és a vezetőváltozás törzskönyvi nyilvántartásba vételéről.

**Felelős:** Márkus Erika polgármester

**Határidő:** 2021. július 31.

Bezenye, 2021. június 23.

Márkus Erika s.k.

polgármester